**Szentendre Város Önkormányzata Képviselő-testületének 42/2022. (X. 3.) önkormányzati rendelete**

**a 2022. évi igazgatási szünet elrendeléséről, a 2022. évi munkaszüneti napok körüli ügyfélfogadási rendről és a Közszolgálati Tisztviselők Napjának munkaszüneti nappá nyilvánításáról szóló 46/2021. (XII.17.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvénye 32. cikk (1) bekezdés a) pontjában foglalt jogkörében, a közszolgálati tisztviselőkről szóló 2011. évi CXCIX. törvény 93. § (2) bekezdésében és 232. § (3) bekezdésében kapott felhatalmazás alapján, a közszolgálati tisztviselők munka-és pihenőidejéről, az igazgatási szünetről, a közszolgálati tisztviselőket és a munkáltatót terhelő egyes kötelezettségekről, valamint a távmunkavégzésről szóló 30/2012. (III.7.) Korm. rendelet 13-15. §-aiban foglaltak és a 23/2021. (VI.1.) ITM rendeletben foglaltak figyelembevételével az alábbi rendeletet alkotja:

**1. §**

(1) A 2022. évi igazgatási szünet elrendeléséről, a 2022. évi munkaszüneti napok körüli ügyfélfogadási rendről és a Közszolgálati Tisztviselők Napjának munkaszüneti nappá nyilvánításáról szóló 46/2021. (XII. 17.) önkormányzati rendelet 2. § (1) bekezdés b) pontja helyébe a következő rendelkezés lép:

*(A Szentendrei Közös Önkormányzati Hivatalban a 2022. évi igazgatási szünet)*

„*b)* téli időszakban: 2022. december 22-től 2023. január 2-ig”

*(tart.)*

(2) A 2022. évi igazgatási szünet elrendeléséről, a 2022. évi munkaszüneti napok körüli ügyfélfogadási rendről és a Közszolgálati Tisztviselők Napjának munkaszüneti nappá nyilvánításáról szóló 46/2021. (XII. 17.) önkormányzati rendelet 2. § (2) bekezdése helyébe a következő rendelkezés lép:

„(2) Az (1) bekezdés b) pontja szerinti igazgatási szünet időtartama alatt a Városi Ügyfélszolgálat kivételével a Hivatal zárva tart.”

(3) A 2022. évi igazgatási szünet elrendeléséről, a 2022. évi munkaszüneti napok körüli ügyfélfogadási rendről és a Közszolgálati Tisztviselők Napjának munkaszüneti nappá nyilvánításáról szóló 46/2021. (XII. 17.) önkormányzati rendelet 2. §-a a következő (3) bekezdéssel egészül ki:

„(3) Az igazgatási szünet ideje alatt a foglalkoztatottak részére rendes szabadságot kell kiadni, illetve azt a foglalkoztatottnak ki kell vennie.”

**2. §**

Ez a rendelet a kihirdetését követő napon lép hatályba.

Szentendre, 2022. szeptember 29.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2022. október 3-án került kihirdetésre.

**dr. Schramm Gábor**

 jegyző